喺古代，古人認為天地之間啲嘢係對應嘅，天上有銀河，對應到地下就係漢水，所以銀河又叫做漢、雲漢、銀漢、河漢、星漢、天漢、漢津。比如《辭海》同《辭源》有：「古謂之雲漢，又名天河、天漢、銀河。」，曹操《觀滄海》「星漢燦爛、若出其裏」，李白《月下獨酌》「永結無情遊、相期邈雲漢」，秦觀《鵲橋仙》「纖雲弄巧，飛星傳恨，銀漢迢迢暗度」。不過有人質疑呢個係望文生義。